ບໍລິສັດ ໄມໂຄຣຊັອຟ ເວົ້າວ່າ ນັກເຈາະຂໍ້ມູນ ຣັດເຊຍ ແນເປົ້າໝາຍໃສ່ ການໂຄສະນາຫາສຽງເລືອກຕັ້ງ ຂອງ ສຫລ
ແຮກເກີຂອງຈີນສ່ວນໃຫຍ່ແລ້ວລັກເອົາຂໍ້ມູນເພື່ອໃຫ້ມີຄວາມໄດ້ປຽບທາງເສດຖະກິດ ແລະການເມືອງ, ໃນຂະນະທີ່ຣັດເຊຍໃຊ້ຂໍ້ມູນທີ່ລັກໄປເປັນອາວຸດເພື່ອສ້າງຄວາມຂາດສະຖຽນລະພາບແກ່ປະເທດອື່ນ.
ບໍລິສັດ ໄມໂຄຣຊັອຟ (Microsoft) ກ່າວວ່າ ພວກລັກເຈາະຂໍ້ມູນ ຫລື ແຮັກເກີທີ່ໄດ້ຮັບການສະ ໜັບສະໜຸນຈາກລັດຖະບານ ໄດ້ເລັ່ງເປົ້າໝາຍເພີ້ມຂຶ້ນ ໃສ່ຄະນະໂຄສະນາຫາສຽງທາງການເມືອງ ແລະກຸ່ມທີ່ກ່ຽວຂ້ອງຂອງສະຫະລັດ ບໍລິສັດນີ້ບອກວ່າ ກຸ່ມສືບລັບທາງທະຫານຂອງຣັດເຊຍ ທີ່ເປັນກຸ່ມດຽວກັນກັບພວກທີ່ລັກເຈາະຂໍ້ມູນຂອງພັກເດໂມແຄຣັດໃນປີ 2016 ໄດ້ພະຍາ ຍາມລັກເຂົ້າໄປເອົາຂໍ້ມູນ ຂອງຫຼາຍກ່ວາ 200 ອົງການ ທີ່ລວມທັງພວກພັກການເມືອງ ແລະທີ່ປຶກສາຫລາຍຄົນ ທ່ານ ທອມ ເບີດ (Tom Burt), ຮອງປະທານບໍລິສັດນັ້ນ ກ່າວຢູ່ໃນບົດຂຽນບລັອກວ່າ ຄວາມພະຍາຍາມແຊກແຊງຂອງພວກນັກສືບຣັດເຊຍ, ຈີນ ແລະອີຣ່ານ ໂດຍສ່ວນ ໃຫຍ່ແມ່ນຖືກຊອບແວຂອງ Microsoft ຢຸດໄວ້ໄດ້ ແລະ ພວກທີ່ຕົກຢູ່ໃນເປົ້າໝາຍໄດ້ຖືກແຈ້ງໃຫ້ຊາບ ບໍລິສັດດັ່ງກ່າວຈະບໍ່ໃຫ້ຄວາມເຫັນຫຍັງ ກ່ຽວກັບຜູ້ທີ່ອາດໄດ້ຖືກລັກເຈາະຂໍ້ມູນໄປຢ່າງປະ ສົບຜົນສຳ ເລັດແລ້ວ ຫລື ຜົນກະທົບທີ່ເຂົາເຈົ້າໄດ້ຮັບ ກຸ່ມສືບລັບທາງທະຫານຂອງຣັດເຊຍກຸ່ມດຽວກັນກັບພວກທີ່ລັກລອບເຈາະຂໍ້ມູນ ຂອງພັກເດໂມແຄຣັດໃນປີ 2016 ໄດ້ແນເປົ້າໝາຍຄືນໃໝ່ຢ່າງຫ້າວຫັນໃສ່ພວກທີ່ກ່ຽວຂ້ອງກັບການເລືອກຕັ້ງຂອງສະຫະລັດ, ພະຍາຍາມຈະລັກເຈາະເຂົ້າໄປໃນຄອມພິວເຕີ້ຂອງຫລາຍກວ່າ 200 ອົງການ ລວມທັງການໂຄສະນາການເມືອງແລະທີ່ປຶກສາຂອງພວກເຂົາເຈົ້າ, ອີງຕາມບໍລິສັດ Microsoft ທີໄດ້ກ່າວໃນວັນພະຫັດວານນີ້ ບໍລິສັດນີ້ກ່າວອີກວ່າ ຄວາມພະຍາຍາມແຊກແຊງດັ່ງກ່າວ ສະທ້ອນໃຫ້ເຫັນເຖິງຄວາມພະຍາຍາມທີ່ກ້າວໜ້າ ເພື່ອແຊກຊຶມເຂົ້າໄປໃນສະຖາບັນການເມືອງຂອງສະຫະລັດ ທ່ານທອມ ເບີດ (Tom Burt), ຮອງປະທານບໍລິສັດ Microsoft ກ່າວໃນບົດຂຽນ blog ວ່າ "ສິ່ງທີ່ພວກເຮົາໄດ້ເຫັນກົງກັນກັບຮູບແບບການໂຈມຕີກ່ອນໜ້ານີ້ເຊິ່ງບໍ່ພຽງແຕ່ແນເປົ້າໝາຍໃສ່ຜູ້ສະ ໝັກເລືອກຕັ້ງ ແລະພະນັກງານໂຄສະນາເທົ່ານັ້ນແຕ່ຍັງແນໃສ່ຜູ້ທີ່ເຂົາເຈົ້າປຶກສາກ່ຽວກັບບັນຫາສໍາຄັນອີກດ້ວຍ ທ່ານກ່າວຕື່ມວ່າ ກຸ່ມທາງການເມືອງຂອງອັງກິດແລະຢູໂຣບກໍ່ໄດ້ຖືກລັກເຈາະເບິ່ງເຊັ່ນກັນ ທ່ານກ່າວວ່າ ຄວາມພະຍາຍາມເຈາະຂໍ້ມູນສ່ວນໃຫຍ່ຂອງພວກນັກສືບຣັດເຊຍ, ຈີນແລະອີຣ່ານແມ່ນຖືກຢຸດໄວ້ໄດ້ໂດຍຊອບແວຄວາມປອດໄພຂອງ Microsoft ແລະຜູ້ຕົກເປັນເປົ້າໝາຍໄດ້ຖືກແຈ້ງໃຫ້ຊາບແລ້ວ ບໍລິສັດຈະບໍ່ໃຫ້ຄວາມເຫັນຫຍັງກ່ຽວກັບຜູ້ທີ່ອາດຖືກລັກເຈາະຂໍ້ມູນໄປຢ່າງປະສົບຜົນສຳເລັດແລ້ວ ຫລື ຜົນກະທົບທີ່ເຂົາເຈົ້າຈະໄດ້ຮັບ ເຖິງແມ່ນວ່າບັນດາເຈົ້າໜ້າທີ່ສືບລັບຂອງສະຫະລັດກ່າວໃນເດືອນແລ້ວນີ້ວ່າ ພວກຣັດເຊຍ ມັກປະທານາທິບໍດີ ດໍໂນລ ທຣໍາ ຢາກໃຫ້ທ່ານໄດ້ ແລະພວກຈີນ ຜັດຢາກໃຫ້ຄູ່ແຂ່ງຂອງເພິ່ນ ທີ່ມາຈາກພັກເດໂມແຄຣັດ, ອະດີດຮອງປະທານາທິບໍດີໂຈ ໄບເດັນ ໄດ້, ແຕ່ Microsoft ໄດ້ໃຫ້ຂໍ້ສັງເກດໃນວັນພະຫັດວານນີ້ວ່າ ພວກແຮັກເກີ້ທີ່ໄດ້ຮັບການສະໜັບສະໜຸນຈາກລັດຖະບານຈີນໄດ້ແນເປົ້າໝາຍໃສ່ບຸກຄົນທີ່ມີຊື່ສຽງທີ່ກ່ຽວຂ້ອງກັບການເລືອກຕັ້ງນີ້" ຊຶ່ງລວມທັງຄົນທີ່ກ່ຽວຂ້ອງກັບການໂຄສະນາຫາສຽງ ຂອງທ່ານໄບເດັນອີກດ້ວຍ ແຮກເກີຂອງຈີນສ່ວນໃຫຍ່ແລ້ວລວບລວມເອົາຂໍ້ມູນຂ່າວສານເພື່ອໃຫ້ມີຄວາມໄດ້ປຽບທາງເສດຖະກິດແລະການເມືອງ, ໃນຂະນະທີ່ຣັດເຊຍມັກໃຊ້ຂໍ້ມູນທີ່ຖືກລັກໄປເປັນອາວຸດເພື່ອສ້າງຄວາມຂາດສະຖຽນລະພາບໃຫ້ແກ່ລັດຖະບານປະເທດອື່ນ